#### E L Ő T E R J E S Z T É S

### Szombathely Megyei Jogú Város Közgyűlésének

### Városstratégiai, Idegenforgalmi és Sport Bizottságának

### 2024. február 27-i ülésére

*Javaslat a kámoni lezárt temető helyreállításával kapcsolatos döntés meghozatalára*

2024. január 29-én huszonegy szombathelyi lakos aláírásával kérelmet nyújtott be egy kisebb közösség a kámoni temető helyreállítására vonatkozóan jegyző urat, a Városstratégiai, Idegenforgalmi és Sport Bizottság Bizottság elnökét és az érintett választókerületi képviselő urat megszólítva. A közösség kérelmezte, hogy az önkormányzat támogassa és kezdeményezze a temető helyreállítását. A kámoni temető 1963 óta lezárt temetőként funkcionál, fenntartásáról SZMJV Önkormányzatával kötött szerződés keretében a Vas Megyei Temetkezési Kft. gondoskodik; rendszeresen történik fűnyírás, javítják a kerítést, ápolják a fákat.

A temetőben még fellelhető sírok állapota jól mutatja, hogy a bezárást követően eltelt 60 év alatt a sírhelyek rendelkezési jogosultjai már régóta nem gondozzák rendszeresen a sírokat.

Javaslom, hogy a polgármester úr kérje fel a Vas Megyei Temetkezési Kft. ügyvezetőjét, hogy vizsgálja meg a kámoni temetővel kapcsolatban érkezett megkeresést, melynek eredményeként szakmai javaslatát állítsa össze és terjessze a bizottság elé.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjen.

**Szombathely, 2024. február „ ”**

 /: **Horváth Soma** :/

**….…./2024. (II.27.) VISB számú határozat**

A Városstratégiai, Idegenforgalmi és Sport Bizottság megtárgyalta a „Javaslat a kámoni lezárt temető helyreállításával kapcsolatos döntés meghozatalára”című előterjesztést és az SZMSZ 54.§ (1) 2 és 3. pontja alapján az alábbi döntést hozza:

Javasolja a polgármesternek, kérje fel a Vas Megyei Temetkezési Kft. ügyvezetőjét, hogy vizsgálja meg a kámoni temetővel kapcsolatban érkezett lakossági megkeresést, melynek eredményeként szakmai javaslatát állítsa össze és terjessze a bizottság elé.

**Felelős:** Dr. Nemény András, polgármester

Horváth Soma, alpolgármester

 Tóth Kálmán, a bizottság elnöke

 /a végrehajtás előkészítéséért:

 Kalmár Ervin, a Városüzemeltetési Osztály vezetője

Jancsóné Sárdi Katalin, a Vas Megyei Temetkezési Kft. ügyvezetője/

**Határidő:** 2024. június 30.